

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 003029022/15 2024

Дана:29.10.2024. године

**В р а њ е**

На основу члана 10. Одлуке о награђивању ученика и студената и новчаној помоћи ученицима првог разреда основних школа на територији града Врања (Службени гласник града Врања број: 27/2017 и 6/21) и члана 8. Правилника о условима, критеријумима, начину бодовања и поступку за доделу награда успешним студентима (Службени гласник града Врања бр:30/2017 и 13/19), Градско веће града Врања расписује:

**ЈАВНИ ПОЗИВ**

**ЗА ДОДЕЛУ НАГРАДА УСПЕШНИМ СТУДЕНТИМА**

**НА ТЕРИТОРИЈИ ГРАДА ВРАЊА**

1.За школску 2024/2025.годину доделиће се финансијске награде студентима на првом степену студија ( студентима од 3-6. године основних академских или струковних студија) и студентима на другом степену студија (мастер академске студије).

2.Општи услови за остваривање права на финансијску награду су:

* да су редовни студенти високошколске установе чији је оснивач Република Србија, аутономна покрајина или јединица локалне самоуправе, и да се финансирају из буџета;
* да су редовни студенти од 3-6. године основних академских или струковних студија, или студенти мастер студија;
* да су први пут уписали одговарајућу годину студија и да нису изгубили, односно обновили, ниједну годину студија;
* да је просечна оцена током досадашњих студија најмање 9,25 за прву категорију награде, односно 9,51 за другу категорију награде;
* да имају пребивалиште на територији града Врања;
* да имају највише 26 година старости.

3. Право на финансијску награду немају запослени студенти мастер студија.

4.Потребна документација:

- фотокопија личне карте или штампани подаци са електронске личне карте;

- за студенте основних или академских студија уверење са факултета којим доказује редован упис сваког зимског семестра без прекида,

- за студенте основних или академских студија уверење са факултета којим доказује просечну оцену током студирања и просечну оцену за сваку академску годину током студирања;

- за студенте мастер студија уверење о уписаном зимском семестру одговарајуће године студија,

- за студенте мастер студија уверење о постигнутом успеху у претходним годинама студија, са коначном просечном оценом током основних и мастер студија,

- за студенте мастер студија извод из евиденције незапослених лица Националне службе за запошљавање филијала у месту пребивалишта, или потврду надлежних органа из места пребивалишта, уколико лице није имало прихода (потврда из ПИО фонда из места пребивалишта, уколико нема уплата из радног односа).

5. Јавни позив је отворен 15 дана од дана објављивања на званичној интернет страници Града Врања.

6. Поступак за доделу награда спроводи Комисија за пријем, преглед и састављање ранг листе приспелих пријава учесника конкурса за награду успешним студентима.

7. Пријава на конкурс са потребном документацијом подноси се Одељењу за друштвену делатност - Одсеку за образовање, културу, спорт, омладину и информисање са назнаком - за Комисију за пријем, преглед и састављање ранг листе приспелих пријава учесника конкурса за награду успешним студентима, преко писарнице Градске управе града Врања.

8. Рок за пријављивање на конкурс је 15 дана, од дана објављивања конкурса на званичном сајту града Врања, закључно са 14.11.2024. године.

Неблаговременом пријавом сматра се пријава која је предата након истека рока за пријављивање. Неблаговремене пријаве неће се разматрати

Непотпуном пријавом сматра се пријава која не садржи сву потребну документацију која је наведена у Конкурсу. Непотпуне пријаве неће се разматрати.

9.Утврђивање ранг листе извршиће се на основу критеријума утврђених Правилником о условима, критеријумима, начину бодовања и поступку доделе награда успешним студентима.

10. Кандидати имају право приговора на Предлог ранг листе у року од 8 дана од дана објављивања на званичној страници Града Врања.

11.Информације и пријава на конкурс могу се добити на шалтеру број 1, Градске управе града Врања и на телефона број : 017/421-627 .

Пријава на конкурс може се преузети и са званичне интернет странице Града Врања.

**П р е д с е д н и к**

**Градског већа,**

**др Слободан Миленковић**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Име и презиме подносиоца захтева

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Адреса

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број телефона

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

е – mail адреса

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број текућег рачуна

**ГРАДСКА УПРАВА ГРАДА ВРАЊА**

**ПРЕДМЕТ**: Пријава за доделу студентских награда успешним студентима

по Конкурсу , број: 003029022/15 2024 oд 29.10.2024. године

Студент сам Факултета \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, на \_\_\_\_\_\_\_\_ години,\_\_\_\_\_\_\_\_\_\_\_ семестар, а исти сам уписао-а \_\_\_\_\_\_\_\_\_\_\_\_\_\_\_год..

Уз захтев је потребно приложити следећу документацију:

- фотокопија личне карте или штампани подаци са електронске личне карте;

- за студенте основних или академских студија уверење са факултета, којим доказује редован упис сваког зимског семестра без прекида,

- за студенте основних или академских студија уверење са факултета, којим доказује просечну оцену током студирања и просечну оцену на свакој од академских година;

- за студенте мастер студија уверење о уписаном зимском семестру одговарајуће године студија,

- за студенте мастер студија уверење о постигнутом успеху у претходним годинама студија, са коначном просечном оценом током основних и мастер студија,

- за студенте мастер студија извод из евиденције незапослених лица Националне службе за запошљавање филијала у Врању, или потврду надлежних органа из места пребивалишта, уколико лице није имало прихода (потврда из ПИО фонда, уколико нема уплата из радног односа).

Подносилац захтева

\_\_\_\_\_\_\_\_\_\_\_\_\_\_\_\_\_\_\_\_\_\_

У Врању, дана:\_\_\_\_\_\_\_\_\_\_\_